I. Napóleon császár 1812-es oroszországi hadjáratában Auguste de Marmont marsall segédtisztjeként vett részt, itt kiérdemelte a Becsületrendet. Az 1813-as hadjáratot még francia oldalon harcolta végig, de 1814-ben egy Magdeburgban állomásozó horvát század élén elhagyta a francia hadsereget, és visszatért a Habsburg-haderőhöz. 1815-ben, a napóleoni háborúk lezárultával a XII. német–bánsági határőrezred századosa volt. Békeszolgálatban, ha lassan is, de tovább emelkedett a ranglétrán. 1832-ben őrnagy, 1837-ben alezredes lett a 3. ogulini határőrezredben. 1842-től ezredesi rangban teljesített szolgálatot.